Author: Peter
Last saved by: MKSR
Company: urad

Predkladacia správa

	Materiál Návrh na pridelenie finančných prostriedkov v objeme 24 400 000,- Sk na rok 2002 na rekonštrukciu národnej kultúrnej pamiatky Národný dom v Martine ( Divadlo SNP Martin)  predkladá ako iniciatívny materiál minister kultúry.

	Divadlo SNP v Martine požiadalo listom č. 513/2002-1 dňa 27.5.2002  vládu Slovenskej republiky, ako aj Ministerstvo kultúry SR o pomoc pri zabezpečení finančných prostriedkov potrebných na odstránenie  havarijného stavu a rekonštrukciu budovy národnej kultúrnej pamiatky Národného domu v Martine.

	Vláda SR na rok 2001 vyčlenila Krajskému úradu v Žiline, ktorý bol do 1.4.2002 zriaďovateľom  Divadla SNP v Martine, na Národný dom  sumu vo výške 15 mil. Sk z kapitoly Všeobecnej pokladničnej správy. Legislatívne termíny ohraničujúce začatie výstavby nedovolili realizovať prostriedky pridelené na rok 2001, preto boli deponované a momentálne sú jediným finančným zdrojom z ktorého možno čerpať prostriedky, pretože zákon o štátnom rozpočte  na rok 2002 pridelil na rekonštrukciu Národného domu len 800 tis. Sk  z rezervy vlády. 

	Prerušenie alebo dokonca zastavenie výstavby by zabrzdilo proces rekonštrukcie. Vo výslednom efekte práce v sume 24 000 tis. Sk na rok 2002 predstavujú skompletizovanú stavebnú časť, nové stavebné konštrukcie, nové zastrešenie, stavebné úpravy traktu divadelnej prevádzky, reštaurovanie fasády a kamenných plastík.

	Materiál nebol v medzirezortnom pripomienkovom konaní.

	Predkladaný návrh nezakladá nárok na štátny rozpočet v roku 2002 a nemá vplyv na zamestnanosť a životné prostredie.